Á meðal viðfangsefna þjóðfræðinnar eru sögur og sagnir , heimilis - og atvinnuhættir , trú og tónlist , siðir og venjur , hátíðir og leikir , klæðnaður og matarhættir , svo fátt eitt sé nefnt . Auk þess starfa þjóðfræðingar meðal annars við bókaútgáfu , ferðaþjónustu , fornleifarannsóknir , leikhús , menningarsvið sveitarfélaga , náttúruvernd , opinbera stjórnsýslu , ráðgjöf og sýningargerð . Þjóðfræðingar frá Háskóla Íslands hafa jafnframt lagt land undir fót og farið utan í framhaldsnám , meðal annars til Bandaríkjanna , Bretlands , Írlands , Norðurlandanna og Þýskalands . Eins eru dæmi um að þjóðfræðingar hafi stofnað og rekið fyrirtæki á sínu sviði . Hafa þarf hugfast að það er undir hverjum og einum komið hvernig menn nýta nám sitt , hæfileika og reynslu . Viðfangsefni þjóðfræðinnar eru augljóslega margvísleg og þeir sem hafa hug á að kynna sér hana betur geta til að mynda skoðað fjölmörg svör sem tilheyra þjóðfræði hér á Vísindavefnum : Sverrir Jakobsson er prófessor í sagnfræði við Háskóla Íslands . Hann hefur meðal annars rannsakað heimsmynd Íslendinga á miðöldum og pólitíska sögu 12. og 13. aldar . Sverrir hefur verið virkur í ýmsum fjölfaglegum og fjölþjóðlegum rannsóknarverkefnum og stjórnaði fjölfaglegu verkefni um sögu Breiðfirðinga .